משה בר סימן טוב

משה בר סימן טוב (נולד ב-21 באוקטובר 1976) הוא כלכלן ואיש ציבור ישראלי, המכהן כמנכ"ל משרד הבריאות. כיהן כמשנה לממונה על התקציבים במשרד האוצר, וכציר כלכלי בשגרירות ישראל בוושינגטון. בר סימן טוב (מכונה לעיתים בכינוי "ברסי") נולד ביהוד וגדל בחולון וביישוב חשמונאים, להורים ממוצא טורקי. הוא השני מבין שלושה בנים, נקרא על שם דודו, משה סרדס, חלל צה"ל שנפל בגיל 19 בשנת 1975. דודו מצד אביו היה יעקב בר סימן טוב, איש המוסד, שנרצח בפריז ב-1982. ביסודי למד בבי"ס "נאות שושנים" ולאחר מכן בבי"ס "ישורון". בתיכון למד בישיבת בני עקיבא "אדר"ת" בבת ים, ואחרי שנה עבר לתיכון "יבנה". שירת בצה"ל בחיל התותחנים והשתחרר ב-1998. ב-2002 סיים תואר ראשון בכלכלה ובמנהל עסקים באוניברסיטה העברית בירושלים. ב-2004 סיים תואר שני במנהל עסקים בהתמחות במימון. במהלך לימודי התואר השני החל לעבוד כרפרנט לענייני תעסוקה ורווחה באגף התקציבים של משרד האוצר. ב-2006 מונה לרכז תחום רווחה במוסד לביטוח לאומי, וב-2008 לרכז תחום הבריאות. בתקופה זו היה חבר בוועדת סל הבריאות. בפברואר 2010 מונה למשנה לממונה על התקציבים במשרד האוצר, והיה אחראי על תקציבי הבריאות, החינוך, התעסוקה, הרווחה והביטוח הלאומי. במהלך כהונתו עסק בפתרון שביתת הרופאים בישראל (2011) וניסוח הסכם קיבוצי לרופאים במגזר הציבורי. כמו כן עסק ביישום רפורמת "עוז לתמורה" במשרד החינוך. בר סימן טוב כיהן גם כדירקטור במפעל הפיס וחבר הוועד המנהל של מכון מאיירס-ג'וינט-ברוקדייל. באוגוסט 2014 מונה לציר כלכלי בשגרירות ישראל בוושינגטון. לאחר הקמת הממשלה ה-34 ב-2015 נתבקש בר סימן טוב על-ידי סגן שר הבריאות, יעקב ליצמן, לחזור מוושינגטון על מנת לכהן כמנכ"ל המשרד, ונכנס לתפקידו ביולי 2015. מינויו עורר התנגדות בהסתדרות הרפואית הן מכיוון שהיה למנכ"ל הראשון שאינו רופא בהכשרתו והן בשל עמדותיו והתנהלותו במהלך כהונתו באגף התקציבים. לאחר אישור המינוי הגישה ההסתדרות הרפואית עתירה לבג"ץ נגד מינויו. העתירה נדחתה והשופט אליקים רובינשטיין ציין: "יש רק לקוות כי הניסוי יצליח, וחרף הבעייתיות תצמח תועלת למערכת הבריאות ולציבור מיכולותיו של המנכ"ל החדש בתחומי כלכלת הבריאות והרגולציה". אחד מהדגשים ששם בר סימן טוב בתקופת כהונתו הוא תחום הרפואה המונעת וקידום בריאות הציבור. בין היתר, יחד עם השר ליצמן יושמה בינואר 2020 רפורמת סימון המזון שקידומה החל עוד ב-2017. במסגרת הרפורמה חברות המזון חויבו לסמן את מוצריהן כדי להזהיר את הציבור מפני רמות גבוהות של סוכר, שומן רווי ונתרן. בר סימן טוב, ציין כי הנוכחות השלילית של ישראל בדו"ח ה-OECD על נתוני ההשמנה בקרב ילדים, האיצה את הרפורמה. וכי "היו לא מעט פעמים שהרפורמה הייתה עם רגל וחצי בקבר - כולם התנגדו והטילו וטו, ובסוף בזכות נחישות פוליטית של השר הצלחנו להשלים את זה". במהלך התמודדות עם התפרצות נגיף הקורונה בישראל, מילא בר סימן טוב תפקיד מרכזי בניהול והתמודדות עם המשבר. כבר ב-2 בפברואר חתם בר סימן טוב על צו להתמודדות עם הנגיף, וצו זה התעדכן ככל שההתפרצות הקיפה מדינות נוספות. החל ממרץ 2020 הרבה בר סימן טוב להופיע באמצעי התקשורת לשם מסירת מידע והנחיות לציבור. ב-23 במרץ 2020 פרסמו עשרות מנהלי מחלקות ומרפאות דרישה להחליף את בר סימן טוב ברופא. בעקבות כתבה ביקורתית שפורסמה אודותיו בעיתון "ידיעות אחרונות"ב-23 באפריל 2020 וטענות כי הוא נוקט בצעדי סגר אגרסיביים מדי, פרסמו מנכ"ל משרד האוצר שי באב"ד ומנכ"ל המשרד לשוויון חברתי אבי כהן סקלי הודעות תמיכה בבר סימן טוב. ב-12 במאי, לקראת השבעת הממשלה ה-35 והחלפת שר הבריאות ליצמן ביולי אדלשטיין, ולאחר ירידה משמעותית במספר הנדבקים החדשים מקורונה, הודיע בר סימן טוב על פרישה מתפקידו, ושיישאר בתפקיד עד "העברת מקל מסודרת", למחליפו בתפקיד פרופ' חזי לוי. עם עזיבתו את תפקיד שר הבריאות, טען ליצמן כי בר סימן טוב יצר בהלת יתר מנגיף הקורונה, כאשר דיבר בישיבות ממשלה על חשש מ-10,000 מתים, וכי "ראש הממשלה קיבל את ההגזמה הזאת ונענה לפחדים של המנכ"ל, ולפי זה אני לא יכול לבוא בטענות אליו, כי בסך הכול המצב מצוין. כמעט על כל נפש שאבדה אנחנו בוכים, אבל בסך הכל מתו 250". בתגובה אמר בר סימן טוב "אני מכבד מאוד את השר ליצמן ..ומאמין שלאורך כל הדרך פעלנו בחוכמה וגם הצלנו חיים של אלפים רבים. אני חושב שכולנו כחברה צריכים להיות מאוד גאים בהישג הזה ולצד הגאווה להיזהר מאוד ממלכודת השאננות. זה לא חלף, הסכנה עוד כאן, ואם לא נקפיד על הכללים זה יחזור". בעקבות העלייה בתחלואה בסוף חודש מאי הציג בר סימן טוב את הדילמה שבפניה ניצבו מקבלי ההחלטות: "אנחנו רוצים לשמור על שגרה כלכלית, אבל חשוב ממנה לשמור על התחלואה. אנחנו בחשיבה מאומצת עם משרדי הממשלה כדי לשמור על האיזון הזה." בר סימן טוב סיים את תפקידו רשמית ב-14 ביוני, והוחלף על ידי פרופ' חזי לוי. בטקס הפרידה, אמר עליו ראש הממשלה בנימין נתניהו: "הבעת את דעתך ועמדת על דעתך מול גלי ביקורת לפעמים אכזרית מאוד. עשית זאת בשקט בביטחון באחריות. התרומה שלך כאן היא חשובה מאוד. מראה את המסירות שלך והאחריות שלך לחיי הציבור". בר סימן טוב הודה כי בניהול המשבר היו גם טעויות. "יכולנו לשלב יותר גורמים בקבלת ההחלטות. אך לטעות זה אנושי ובמגפה כזו זה בלתי נמנע. אנחנו יכולים להיות גאים בהישגים שמותם של אנשים רבים נמנע. הדרך הטובה ביותר להתמודד עם הנגיף היא ענווה. אנחנו צריכים לזכור שלמרות שלמדנו המון על הקורונה אנחנו עדיין לא יודעים כלום." ב-15 ביולי 2020 פורסם כי ראש הממשלה נתניהו הציע לבר סימן טוב לחזור למערכת הציבורית על מנת להיות "פרויקטור הקורונה", הממונה על המאבק בנגיף, אך האחרון סירב. לתפקיד מונה לבסוף פרופ' רוני גמזו. ב-2 באוקטובר 2020 הצטרף כחוקר בכיר אורח למכון למחקרי ביטחון לאומי. ביולי 2021 מונה לדירקטור בחברת "נופר אנרגיה" ובחברת UpHealth. בפברואר 2022 מונה למשנה למנכ"ל חברת כלל ביטוח. ב-14 בדצמבר 2022, התפטר מתפקידו בחברת "כלל ביטוח", לאחר שקיבל הצעה מאריה דרעי, שר הבריאות המיועד, לשמש כמנכ"ל המשרד. בינואר 2023 החל לכהן כמנכ"ל משרד הבריאות, תחילה תחת השר דרעי, בהמשך תחת השר משה ארבל שהחליפו ולאחר מכן תחת השר אוריאל בוסו. בר סימן טוב נשוי ואב לארבעה, מתגורר בירושלים. גדל במשפחה דתית ויצא בשאלה יחד עם אחיו. רעייתו דתייה. מדיה וקבצים בנושא משה בר סימן טוב בוויקישיתוף משה בר סימן טוב, ברשת החברתית אקס (טוויטר) ניב חכלילי, אנשים באוצר, באתר nrg‏, 21 באפריל 2008 מירב ארלוזורוב, "המחאה החברתית זה אנחנו - נערי האוצר", באתר TheMarker‏, 2 בספטמבר 2014 רוני לינדר-גנץ, האיש שצמח באוצר ונהפך לאחראי על החמלה במערכת הבריאות: "צונאמי אדיר בדרך", באתר TheMarker‏, 29 בינואר 2016 עידו אפרתי, תחקיר "הארץ" | טענות להתנכלויות ואווירה מקצועית קשה: משרד הבריאות תחת המנכ"ל משה בר סימן טוב, באתר הארץ, 17 באוגוסט 2018 מנכ"ל משרד הבריאות: החברה הערבית צריכה לדרוש שירותים - תלמדו מהחרדים, באתר TheMarker‏, 21 בנובמבר 2018 ספי קרופסקי ושי ניב, ‏עולה לו בבריאות, באתר דבר העובדים בארץ ישראל, 18 בינואר 2019 רועי רובינשטיין, מנכ"ל מצוין או "דיקטטור": האיש שמנווט את משבר הקורונה, באתר ynet, 14 במרץ 2020 עובדה, ‏על כתפיו, באתר ‏מאקו‏, 24 במרץ 2020 ליאת לוי ושוקי שדה, צאר הבריאות: האם משה בר סימן טוב ייצא מהקורונה מנצח - או שעיר לעזאזל?, באתר TheMarker‏, 27 במרץ 2020 יונית לוי, ‏בר סימן טוב: "שעיר לעזאזל? זה עבר לי בראש אבל אני חסין", באתר ‏מאקו‏, 7 במאי 2020 רוני לינדר, יחבור לנתניהו? הפקיד שנהפך לאיש הכי חזק במדינה - וגם למטרה להתקפות, באתר TheMarker‏, 12 במאי 2020 בועז אפרת‏, המנכ"ל שהפך לפנים של משבר הקורונה עוזב, ומותיר אחריו משרד מפולג, באתר וואלה, 12 במאי 2020 רוני לינדר, אבי בר-אלי, "ת"א בהכחשת קורונה. אנחנו כמו לפני מלחמת יום כיפור. שרים הדליפו נגדי. רמאים וגנבים ניסו למכור לנו ציוד", באתר TheMarker‏, 11 ביוני 2020 יומני הפגישות של ליצמן ובר סימן טוב במשבר הקורונה, התנועה לחופש המידע שילה פריד, עניין אישי עם משה בר סימן טוב, באתר ערוץ 7, 17 בספטמבר 2020 רותם שטרקמן, רוני לינדר, "אנחנו לא ערוכים": משה בר סימן טוב מודאג מהגל הרביעי - וחולם על סטארט-אפ שישנה את העולם, באתר TheMarker‏, 6 באוגוסט 2021 ציוץ של משה בר סימן טוב בטוויטר ציוץ של משה בר סימן טוב בטוויטר שילה פריד, "משה בר סימן טוב מדבר על הכל", מגזין 'אתנחתא', בשבע 912, באתר ערוץ 7. שי ניב, ‏סגן הממונה על התקציבים: "שביתת הרעב של אידלמן הייתה פתטית; השגנו כל מה שרצינו מהרופאים", באתר גלובס, 1 בספטמבר 2011 פרוטוקול מישיבת הפרידה ממשה בר סימן טוב בוועדת העבודה, הרווחה והבריאות של הכנסת, 16 ביולי 2014 שי ניב, ‏אושר מינויו של משה בר סימן טוב למנכ"ל משרד הבריאות, באתר גלובס, 7 ביוני 2015 רוני לינדר-גנץ, הרופאים מוחים נגד מינוי משה בר סימן טוב למנכ"ל משרד הבריאות, באתר TheMarker‏, 5 במאי 2015 זאב פלדמן, מינוי לא בריא, באתר הארץ, 31 במאי 2015 שי ניב, ‏"בר סימן טוב - איש האוצר שרואה הכול דרך החור שבגרוש", באתר גלובס, 11 במאי 2015 בג"ץ נגד מינוי מנכ"ל משרד הבריאות שאינו רופא, אתר ההסתדרות הרפואית איתמר לוין, בג"ץ אישר את מינוי מנכ"ל משרד הבריאות, באתר News1 מחלקה ראשונה, 9 באוגוסט 2015 חפשו את המדבקות האדומות: רפורמת סימון המזון יוצאת לדרך, באתר וואלה, 1 בינואר 2020 סיון חילאי, עשרות מנהלי מחלקות ומרפאות דורשים להחליף את מנכ"ל משרד הבריאות, באתר ynet, 23 במרץ 2020 רונן ברגמן, איתי אילנאי, עידו שברצטוך, המצור של בר סימן טוב, באתר "ידיעות אחרונות", 23 באפריל 2020 מנכ"לי משרדים ממשלתיים מתייצבים לימין מנכ"ל משרד הבריאות משה בר סימן טוב: "הכי קל בעולם להכפיש", באתר גלובס, 25 באפריל 2020 בועז אפרת‏, אחרי חמש שנים: מנכ"ל משרד הבריאות משה בר סימן טוב הודיע על פרישתו, באתר וואלה, 12 במאי 2020 מכתב הפרישה, באתר הארץ אטילה שומפלבי ואלכסנדרה לוקש, בר סימן טוב: "מכבד את ליצמן, פעלנו בחוכמה", באתר כלכליסט, 18 במאי 2020 בר סימן טוב עונה ב-ynet לליצמן: "מכבד אותו, הצלנו חיי אלפים", באתר ynet, 18 במאי 2020 בועז אפרת ודנה ירקצי‏, בר סימן טוב: מזהים עלייה בתחלואה בקורונה - בעיקר בבתי הספר, באתר וואלה, 29 במאי 2020 מיטל יסעור בית-אור, פרופ' חזי לוי מונה למנכ"ל משרד הבריאות, באתר ישראל היום, 14 ביוני 2020 מיטל יסעור בית-אור, נתניהו בפרידה מבר סימן טוב: "עוצרים את פתיחת המשק עד שנוריד את עקומת התחלואה", באתר ישראל היום, 18 ביוני 2020 קרן מרציאנו ודפנה ליאל, ‏נתניהו הציע לבר סימן טוב לשמש כ'מפקד הקורונה' וסורב; זה הפרויקטור המסתמן, באתר ‏מאקו‏, 15 ביולי 2020 טל לב רם, ‏לא חוזר למאבק בקורונה: התפקיד החדש של משה בר סימן טוב, באתר מעריב אונליין, 28 באוקטובר 2020 סופי שולמן, התפקיד החדש של בר סימן טוב: דירקטור בחברה מוול סטריט, באתר כלכליסט, 13 ביולי 2021 אלמוג עזר, הג'וב החדש של משה בר סימן טוב: המשנה למנכ"ל כלל ביטוח, באתר כלכליסט, 20 בפברואר 2022 שלו שינברג, משה בר סימן טוב מתפטר מתפקידו לקראת כניסה לזירה הציבורית, באתר בחדרי חרדים, 14 בדצמבר 2023 מיטל יסעור בית-אור, הממשלה אישרה: משה בר סימן טוב מונה למנכ"ל משרד הבריאות, באתר ישראל היום, 8 בינואר 2023 אדריאן פילוט, ‏משה בר סימן טוב - סגן הממונה על התקציבים במשרד האוצר, באתר גלובס, 5 בדצמבר 2013